32001R2430
L 328/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2430/2001 НА КОМИСИЯТА
от 12 декември 2001 година
относно допълнение на приложението към Регламент (ЕО) № 2301/97 за вписването на определени наименования в „Регистър на сертификатите за специфичен характер“, предвиден в Регламент (ЕИО) № 2082/92 на Съвета относно сертификатите за специфичен характер на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ:
като взе предвид Договора за създаване на Европейската общност,
като взе предвид Регламент (ЕИО) № 2082/92 на Съвета от 14 юли 1992 г. относно сертификатите за специфичен характер на селскостопанските и хранителни продукти (1), и по-специално член 9, параграф 1 от него,
като има предвид, че:
(1)
В съответствие с член 7 от Регламент (ЕИО) № 2082/92 Швеция е изпратила до Комисията заявление за вписване на наименованието „Falukorv“ в „Регистър на сертификатите за специфичен характер“.
(2)
Обозначението „гарантиран традиционен специалитет“ може да се използва само с наименования, вписани в този регистър.
(3)
Възражение по смисъла на член 8 от горепосочения регламент не беше изпратено до Комисията след публикуването на наименованието, установено в настоящото приложение, в Официален вестник на Европейските общности (2).
(4)
Следователно наименованието, установено в настоящото приложение, трябва да бъде вписано в „Регистър на сертификатите за специфичен характер“ и така да бъде защитено в Общността като гарантиран традиционен специалитет съгласно член 13, параграф 2 от Регламент (ЕИО) № 2082/92.
(5)
Настоящото приложение допълва приложението към Регламент (ЕО) № 2301/97 на Комисията (3), последно изменен с Регламент (ЕО) № 1482/2000 (4),
ПРИЕ НАСТОЯЩИЯ РЕГЛАМЕНТ:
Член 1
Наименованието в приложението към настоящия регламент се добавя към приложението към Регламент (ЕО) № 2301/97 и се вписва в „Регистър на сертификатите за специфичен характер“ в съответствие с член 9, параграф 1 от Регламент (ЕИО) № 2082/92.
То е защитено съгласно член 13, параграф 2 от посочения регламент.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 2001 година.